Folketing
2005-04-21

Først og fremmest vil jeg gerne sige tak for den brede støtte til regeringens forslag. Oppositionens repræsentanter ledsagede ganske vist støtten med en række knubbede ord, men det ændrer jo ikke på, at bundlinjen er, at der var bred støtte til lovforslaget, og det takker jeg selvfølgelig for. Jeg er glad for, at der på den måde generelt tegner sig et billede af, at vi kan nå til enighed om indretningen af en ny ordning, som dels gør op med de klare uhensigtsmæssigheder, som har været forbundet med den hidtidige ordning, dels sikrer, at de statslige midler, som bliver tilført ordningen, får den størst mulige effekt på alsidigheden og mangfoldigheden på det danske dagbladsmarked. Så spurgte hr. Frank Aaen, om vi nu kan være fuldstændig sikre på, at de penge, der, om man så må sige, bliver tilovers ved at nedlægge Dagspressens Finansieringsinstitut, også fremover ubeskåret går til denne her type virksomhed. Svaret er ja, og det kan hr.